smcproject/ml-wiki-sentences huggingface dataset:
ഈ നിയമമനുസരിച്ച് സാധാരണ ഗതിയിൽ ജയിൽ ശിക്ഷ മാത്രം ലഭിക്കുന്ന കുറ്റങ്ങൾ തീവ്രവാദത്തിന്റെ ഭാഗമായി ചെയ്താൽ വധശിക്ഷ നൽകാം .
2005 ആഗസ്റ്റ് 17 വരെ 2000 ആൾക്കാരെ തീവ്രവാദവുമായി ബന്ധപ്പെട്ട വിവിധ കുറ്റങ്ങൾ ആരോപിച്ച് നിയമനടപടികൾ ആരംഭിച്ചിട്ടുണ്ട്.
ഇവരിൽ 17 പേർക്ക് വധശിക്ഷ വിധിക്കപ്പെട്ടിട്ടുണ്ട്.
വധശിക്ഷയ്ക്ക് മാപ്പ് നൽകാൻ സാദ്ധ്യമാണ്.
രാജാവ് മുഹമ്മദ് ആറാമൻ 1999-ൽ സ്ഥാനമേറ്റതിനു ശേഷം വധശിക്ഷ നടപ്പാക്കാനുള്ള ഉത്തരവുകളിലൊന്നും ഒപ്പുവച്ചിട്ടില്ല.
2003 ആഗസ്റ്റ് 6-ന് മൊറോക്കോയിലെ നിയമമന്ത്രി വധശിക്ഷ ഒഴിവാക്കുന്നതിനനുകൂല നിലപാടാണ് തനിക്കുള്ളതെന്ന് പ്രസ്താവിച്ചു.
മൊറോക്കോയിലെ നിയമവിദഗ്ദ്ധർക്കിടയിലുള്ള അഭിപ്രായം വധശിക്ഷ ഒഴിവാക്കുന്നതിനനുകൂലമാണെന്ന് അദ്ദേഹം പറയുകയുണ്ടായി.
2008 ഡിസംബർ 18-നും 2010 ഡിസംബർ 21-നും വധശിക്ഷ നിറുത്തിവയ്ക്കുന്നതിന് ഐക്യരാഷ്ട്രസഭയുടെ പൊതുസഭയിൽ അവതരിപ്പിച്ച പ്രമേയങ്ങളുടെ വോട്ടെടുപ്പിൽ നിന്ന് മൊറോക്കോ വിട്ടുനിന്നു.
2012 ജനുവർ 12-ന് മൊറോക്കോയിലെ കോടതി ഒരു അധോലോകസംഘത്തിന്റെ തലവനെ മയക്കുമരുന്ന് വ്യാപാരത്തിനും നരഹത്യയ്ക്കും വധശിക്ഷയ്ക്ക് വിധിച്ചു.
മറാകേഷിലെ ഒരു ചായക്കടയിൽ ബോംബുവച്ച് 17 ആൾക്കാരെ കൊന്ന കേസിൽ ശിക്ഷ വിധിക്കപ്പെട്ട രണ്ടാളുകളുടെ അപ്പീലുകൾ 2012 മാർച്ച് 9-ന് മൊറോക്കോയിലെ ഒരു കോടതി തള്ളിക്കളഞ്ഞു.
കൂടാതെ ഇക്കൂട്ടത്തിൽജീവപര്യന്തം ശിക്ഷ വിധിക്കപ്പെട്ട ഒരാളുടെ ശിക്ഷ വധശിക്ഷയാക്കി മാറ്റുകയും ചെയ്തു.
വധശിക്ഷ യുനൈറ്റഡ് അറബ് എമിറേറ്റ്സിൽ
യുനൈറ്റഡ് അറബ് എമിറേറ്റ്സിൽ വധശിക്ഷ നിയമപരമാണ്.
അവസാന വധശിക്ഷ നടപ്പിലാക്കിയത് 2011ലാണ്.
വെടിവച്ചും, ശിരഛേദം നടത്തിയും വധശിക്ഷ നടപ്പിലാക്കാറുണ്ട്.
വധശിക്ഷ നൽകാവുന്ന കുറ്റകൃത്യങ്ങൾ
കൊലപാതകം, മയക്കുമരുന്നുമായി ബന്ധപ്പെട്ടകുറ്റകൃത്യങ്ങൾ, ബലാത്സംഗം, രാജ്യദ്രോഹം, അക്രമത്തോടു കൂടിയ കൊള്ള, തീവ്രവാദം.
ലുത്തിനിയ ഇംഗ്ലീഷ് വിലാസം https://ml.wikipedia.org/wiki/Litany
ക്രിസ്തീയ ആരാധനകളിലും ചില യഹൂദമത ആരാധനകളിലും ഉപയോഗിക്കുന്ന ഒരു  പ്രാർത്ഥനയുടെ ഒരു രൂപമാണ് ലുത്തിനിയ.
ആത്മാർത്ഥതയോടെ അല്ലെങ്കിൽ താഴ്മയോടെയുള്ള തുടർച്ചയുള്ള പ്രാർഥന അല്ലെങ്കിൽ അനുതാപ പ്രാർത്ഥനാക്രമം എന്നർഥം വരുന്ന ലാറ്റിൻ ഭാഷയിൽ നിന്നാണ് ഈ വാക്കിന്റെ ഉത്ഭവം.
പ്രാർത്ഥനയുടെ സമയത്ത് മുഖ്യ കാർമ്മികൻ ലുത്തിനിയ ചൊല്ലുകയും മറ്റുള്ളവർ ഏറ്റുചൊല്ലുകയും ചെയ്യുന്നു .
പുറത്തേക്കുള്ള കണ്ണികൾ പരിശുദ്ധ മറിയത്തിന്റെ ലുത്തിനിയ അവലംബം ↑ https://daily-prayers.org/what-are-litanies/
ലുനാന:എ യാക്ക് ഇൻ ദ ക്ലാസ്സ് റൂം
പാവോ ചോയ്‍നിംഗ് ഡോർജി തിരക്കഥയും സംവിധാനവും നിർവ്വഹിച്ച 2019 ലെ ഭൂട്ടാൻ ചലച്ചിത്രമാണ് ലുനാന:എ യാക്ക് ഇൻ ദ ക്ലാസ്സ് റൂം .
ബി.ഫ്‌.
ഐ ലണ്ടൻ ഫിലിം ഫെസ്റ്റിവലിൽ ഈ ചിത്രത്തിന്റെ ലോക പ്രീമിയർ ഉണ്ടായിരുന്നു.
93-ാമത് അക്കാദമി അവാർഡുകളിൽ മികച്ച അന്താരാഷ്ട്ര ഫീച്ചർ ഫിലിമിനുള്ള ഭൂട്ടാൻ എൻട്രിയായി ഇത് തിരഞ്ഞെടുക്കപ്പെട്ടു.
2020 ലെ പാം സ്പ്രിംഗ്സ് ഇന്റർനാഷണൽ ഫിലിം ഫെസ്റ്റിവലിൽ മികച്ച ഫീച്ചർ ഫിലിമിനുള്ള പ്രേക്ഷക ചോയ്സ് അവാർഡും ബെസ്റ്റ് ഓഫ് ദി ഫെസ്റ്റും ഈ ചിത്രം നേടി.
ഇറ്റലിയിലെ ഡെല്ലാ ലെസ്സീനിയയിൽ 26-ാമത് ഫിലിം ഫെസ്റ്റിവലിൽ മികച്ച ചിത്രത്തിനുള്ള ലെസ്സീനിയ ഡി ഓറോ അവാർഡ്, ജിയൂറിയ മൈക്രോകോസ്മോ ഡെൽ കാർസെരെ ഡി വെറോണ അവാർഡും ലോഗ് ടു ഗ്രീൻ അവാർഡിൽ ഒരു പ്രത്യേക പരാമർശവും ഈ ചലച്ചിത്രം നേടി.
ഫ്രാൻസിലെ സെന്റ്-ജീൻ-ഡി-ലൂസിലെ ഫെസ്റ്റിവൽ ഇന്റർനാഷണൽ ഡു ഫിലിം ഡി സെന്റ്-ജീൻ-ഡി-ലൂസിൽ ഈ ചിത്രം പ്രിക്സ് ഡു പബ്ലിക് നേടി.
ഉഗിയൻ ഡോർജിയുടെ വേഷത്തിന് മികച്ച നടനുള്ള അവാർഡ് ഷെറാബ് ഡോർജിക്ക് ലഭിക്കുകയും ചെയ്തു.
പുറത്തേക്കുള്ള കണ്ണികൾ Lunana: A Yak in the Classroom ഇന്റർനെറ്റ് മൂവി ഡാറ്റാബേസിൽ അനുബന്ധം ↑ ↑ ↑ ↑ ↑
ലുനുഗംവിഹെര ദേശീയോദ്യാനം ഇംഗ്ലീഷ് വിലാസം https://ml.wikipedia.org/wiki/Lunugamvehera_National_Park
ലുനുഗംവിഹെര ദേശീയോദ്യാനം ശ്രീലങ്കയിലെ ഉവ പ്രവിശ്യയിലെ മൊണരഗല്ല ജില്ലയിൽ ആണ് സ്ഥിതിചെയ്യുന്നത്.
വന്യമൃഗങ്ങളുള്ള പ്രദേശങ്ങളും ലുനുഗംവിഹെര ജലസംഭരണികളും സംരക്ഷിക്കുക എന്ന ലക്ഷ്യത്തോടെ1995-ൽ നിലവിൽ വന്ന ദേശീയോദ്യാനങ്ങളിലൊന്നാണിത്.
ഈ ദേശീയോദ്യാനം ജലപക്ഷികളുടെയും ആനകളുടെയും വാസസ്ഥലമാണ്.
പ്രധാനമായും ഈ പ്രദേശത്തെ ജലസ്രോതസ്സ് നിലനിർത്താൻ കിരിണ്ടി ഓയ നദി താഴേയ്ക്ക് പതിക്കുന്നയിടത്ത് അഞ്ചു ജലസംഭരണികളും നിർമ്മിച്ചിരിക്കുന്നു.
യാല ദേശീയോദ്യാനത്തിനും , ഉടവലവെ ദേശീയോദ്യാനത്തിനും ഇടയിലൂടെ ആനകൾക്ക് കുടിയേറാൻ സഹായിക്കുന്ന ഒരു ഇടവഴിയായി ഈ ഉദ്യാനം കാണപ്പെടുന്നു.
കൊളംബോയിൽ നിന്നും  261കിലോമീറ്റർ തെക്കു-പടിഞ്ഞാറായി ഈ ദേശീയോദ്യാനം സ്ഥിതിചെയ്യുന്നു.
ശ്രീലങ്കൻ അഭ്യന്തരയുദ്ധത്തെതുടർന്ന് ഈ ദേശീയോദ്യാനം അടച്ചിരുന്നെങ്കിലും ഇപ്പോൾ പൊതുജനങ്ങൾക്കായി തുറന്നു പ്രവർത്തിക്കുന്നു.
ലുനുഗംവിഹെര ശ്രീലങ്കയിലെ വരണ്ട മേഖലയാണ്.
അതുകൊണ്ട് തെക്കുപടിഞ്ഞാറൻ മൺസൂണിന്റെ വരവ് വരെ ഇവിടെ വാർഷിക വരൾച്ച അനുുഭവപ്പെടുന്നു.
സമുദ്രനിരപ്പിൽനിന്ന് 91മീറ്റർ ഉയരത്തിൽ ഈ ദേശീയോദ്യാനം സ്ഥിതിചെയ്യുന്നു.
ആകെ 23,498 ഹെക്ടറിൽ 14%, 3283 ഹെക്ടർ കരപ്രദേശവും ബാക്കി ഭാഗം ജലവുമാണ്.
ദേശീയോദ്യാനത്തിന് തൊട്ടടുത്ത് സ്ഥിതിചെയ്യുന്ന തനമൽവിള പ്രദേശത്ത് 1,000 മില്ലിമീറ്റർ വാർഷിക മഴ ലഭിക്കുന്നു.
ദേശീയോദ്യാനത്തിന്റെ വടക്ക് നിന്ന് തെക്കോട്ടും പടിഞ്ഞാറ് നിന്ന് കിഴക്കോട്ടും പോകുന്തോറും മഴയുടെ തോത് കുറഞ്ഞ് കാണപ്പെടുന്നു.
ലുനുഗംവിഹെരയിലെ വാർഷിക താപനില 30 °C (86 °F) ആണ്.
ലുനുഗംവിഹെരയിൽ ധാരാളം അടുക്കുകളായിട്ടാണ് വനങ്ങൾ കാണപ്പെടുന്നത്.
നിത്യഹരിതവനങ്ങളിൽ ഏറിയപങ്കും കുറ്റിച്ചെടികളും പുൽപ്രദേശങ്ങളും നിറഞ്ഞതാണ്.
തേക്കും യൂക്കാലിപ്സും നിറഞ്ഞ തോട്ടങ്ങളും ഇവിടെ കാണപ്പെടുന്നു.
വീരമരം ( Drypetes sepiaria ), പഴമൂൺപാല ( Manilkara hexandra ), ഉദി ( Lannea coromandelica ), സ്ക്ലൈച്ചെര ( Schleichera oleosa ), കുരിണ്ടിപ്പാണൽ ( Polyalthia korinti ), ചെറുതുവര ( Diospyros ovalifolia ), കുരങ്ങുവെറ്റില ( Carmona microphylla ), തേപ്പാടി ( Croton laccifer ), ( Coffea wightiana ) തുടങ്ങിയ സസ്യങ്ങളെയും ഇവിടെ കാണാം.
പുൽപ്രദേശങ്ങളിൽ വിവിധതരത്തിലുള്ള പുല്ലുകളും കാണപ്പെടുന്നു.
21 ഇനം മത്സ്യവർഗ്ഗങ്ങളും,33 ഉരഗവർഗ്ഗങ്ങളും, 12 ഉഭയജീവികളെയും,183 ഇനം പക്ഷികളും, 43 ഇനം സസ്തനികളെയും ഇവിടെ കണ്ടുവരുന്നു.
ഏഷ്യൻ ആന , കരടി , ചെവ്റോട്ടെയ്ൻ , പുള്ളിമാൻ , ഗോൾഡൻ ജക്കോൾ , ഹനുമാൻ കുരങ്ങ് , ചാമ്പൽ മലയണ്ണാൻ , ഇന്ത്യൻ ഗ്രേ മങ്കൂസ് , കാട്ടുമുയൽ , അണ്ണാറക്കണ്ണൻ , പുള്ളിപ്പുലി , കേഴമാൻ , പോത്ത് , കാട്ടുപന്നി , മരപ്പട്ടി മുതലായ സസ്തനികളും  ഇവിടെ സ്വൈരവിഹാരം നടത്തുന്നു.
പേക്കാന്തവള ( Duttaphrynus atukoralei ), തവള ( Fejervarya pulla ) എന്നിവ തദ്ദേശവാസികൾ ആണ്.
മഗ്ഗർ ക്രോക്കഡൈൽ ഇവിടെ കണ്ടുവരുന്ന ഒരിനം ഉഭയജീവിയാണ്.
വലിയ ജലപക്ഷികളായ ഗ്രേ ഹെറോൺ , കഷണ്ടിക്കൊക്ക് , ചേരാക്കൊക്കൻ , വർണ്ണക്കൊക്ക് , പുള്ളിച്ചുണ്ടൻ കൊതുമ്പന്നം എന്നിവയും  ഇവിടത്തെ ജൈവവൈവിധ്യത്തിൽപ്പെടുന്നു.
ചിത്രശാല Elephant bull at Lunugamvehera White bellied sea eagle Domestic buffaloes grazing freely in the Park Herd of wild water buffaloes Spotted deer at Lunugamvehera അവലംബം
ലുനെ കൊട്ടാരം ചത്വരം ലേബലിനൊപ്പം ലൂൺ പാരലാക്സ് ക്വാഡ്രന്റ്
ലുനെ കൊട്ടാരം ചത്വരം (ലുനെ പ്ലനിറ്റിയയിൽ ചത്വരം), യുണൈറ്റഡ് സ്റ്റേറ്റ്സ് ജിയോളജിക്കൽ സർവേ (യു.എസ് ജി. എസ്), ഭൂഗർഭശാസ്ത്ര ഗവേഷണ പ്രോഗ്രാം ഉപയോഗ ചൊവ്വാ ഗ്രഹത്തെ 30 ച്തുഷ്കോണീയ മാപ്പുകൾ ഒരു പരമ്പരകളീൽ ഒന്നാണ്.
ലൂൺ പാലിയസ് ക്വാഡ്രന്റിനെ എംസി -10 (മാർസ് ചാർട്ട് -10) എന്നും വിളിക്കുന്നു.
അവലംബം ബാഹ്യ ലിങ്കുകൾ Lunae Palus quadrangle എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ലുദ്വിഗ് മാർക്യൂസ് ഇംഗ്ലീഷ് വിലാസം https://ml.wikipedia.org/wiki/Ludwig_Marcuse
പ്രൊഫസർ ലുഡ്വിഗ് മാർക്കൂസ് (ഫെബ്രുവരി 8, 1894, ബെർലിനിൽ - ബാഡ് വെസീസ് എന്ന സ്ഥലത്ത് ആഗസ്റ്റ് 2, 1971) യഹൂദ വംശജനായ ഒരു തത്ത്വചിന്തകനും എഴുത്തുകാരനുമായിരുന്നു.
1933 മുതൽ 1940 വരെ ഫ്രാൻസിൽ സനാരി-സുർ-മെർ എന്ന കമ്യൂണിൽ ജർമ്മൻ പ്രവാസികൾക്കൊപ്പം താമസിച്ചു.
1940 മുതൽ 1950 വരെ ലോസ് ആഞ്ചലസിൽ ജീവിച്ചു.
ജർമ്മനിയിലെ തന്റെ ജീവിതത്തിന്റെ അവസാനഘട്ടത്തിൽ തിരികെപ്പോയി.
1962- ൽ, അദ്ദേഹത്തിന്റെ നോൺഫിക്ഷൻ പുസ്തകം The history of an indignation പ്രസിദ്ധീകരിച്ചു.
ഫ്രീഡ്രിക്ക് ഷ്ലീഗിലെ ലൂസിൻഡെ (ജെന, 1799), ഗുസ്റ്റാവ് ഫ്ലോബേർട്ടിന്റെ മാഡം ബൊവോറി (പാരിസ്, 1857), ആർതർ സ്നിറ്റ്റ്റ്ലർ ന്റെ റൗണ്ട് ഡാൻസ് (ബെർലിൻ, 1920), ഡി.എച്ച് ലോറൻസിന്റെ ലേഡി ചാറ്റർലി (ലണ്ടൻ, 1960), ഹെൻട്രി മില്ലറുടെ ട്രോപ്പിക് ഓഫ് കാൻസർ (ലോസ് ഏഞ്ചൽസ്, 1962).
അന്തോണി കോംസ്റ്റോക്കിന്റെ ന്യൂയോർക്ക് സൊസൈറ്റി ഫോർ ദ സപ്രഷൻ ഓഫ് വൈസിലെ കുരിശുമരണത്തിന്റെ ഒരു അധ്യായവും സമർപ്പിച്ചിട്ടുണ്ട്.
മാർക്കോസ് അധിനിവേശം, രാഷ്ട്രീയ കാരണങ്ങൾകൊണ്ടുള്ള ബന്ധത്തിൽ, ജർമ്മൻ സാഹിത്യത്തിന്റെ പങ്ക് എന്താണെന്നതുപോലുമല്ല.
ഹേയ്ൻ , ബോൺനെ , ജോർജ് ബുഷ്നർ , ദുരന്തത്തിന്റെ വികസനം, സിഗ്മണ്ട് ഫ്രോയിഡ് , സന്തോഷത്തിന്റെ തത്ത്വശാസ്ത്രം തുടങ്ങിയ നിരവധി വിഷയങ്ങൾ ഈ കൃതികളിൽ ഉൾപ്പെടുന്നു.
അദ്ദേഹത്തിന്റെ പ്രബന്ധങ്ങൾ സതേൺ കാലിഫോർണിയ സർവകലാശാലയിലെ ഫ്യൂച്ട്വാഗർ മെമ്മോറിയൽ ലൈബ്രറിയിലാണ് സൂക്ഷിച്ചിരിക്കുന്നത്.
ജൂത വംശജരിൽ നിന്നുള്ള മറ്റൊരു ജർമ്മൻ ബുദ്ധിജീവിയായ ഹെർബർട് മാർക്കൂസുമായി ലുഡ്വിഗ് മാർക്കൂസീന് യാതൊരു ബന്ധവുമുണ്ടായിരുന്നില്ല.
അവലംബം ബാഹ്യ ലിങ്കുകൾ രചനകൾ ലുദ്വിഗ് മാർക്യൂസ് ലൈബ്രറികളിൽ ( വേൾഡ്കാറ്റ് കാറ്റലോഗ്)
ലുധിയാന ജില്ല ഇംഗ്ലീഷ് വിലാസം https://ml.wikipedia.org/wiki/Ludhiana_district
30°55′N 75°51′E ﻿ / ﻿ 30.91°N 75.85°E ﻿ / 30.91; 75.85 ഇന്ത്യയുടെ വടക്കുപടിഞ്ഞാറൻ സംസ്ഥാനമായ പഞ്ചാബിലെ 22 ജില്ലകളിൽ ഒന്നാണ് ലുധിയാന ജില്ല .
പഞ്ചാബിന്റെ പ്രധാന വ്യാവസായിക കേന്ദ്രമാണ് ലുധിയാന.
പ്രധാനമായും സൈക്കിൾ, വസ്ത്രനിർമ്മാണങ്ങൾക്ക് പ്രസിദ്ധമാണ് ലുധിയാന ജില്ല.
പഞ്ചാബിലെ ഏറ്റവും വലിയ നഗരമായ ലുധിയാനയാണ് ജില്ലയുടെ ആസ്ഥാനം.
8 തെഹ്‌സിലുകളും ഏഴ് ഉപ തെഹ്‌സിലുകളും 12 വികസന ബ്ലോക്കുകളും ചേർന്നതാണ് ലുധിയാന ജില്ല.
2011ലെ ജനസംഖ്യ സെൻസസ് പ്രകാരം പഞ്ചാബ് സംസ്ഥാനത്തിന്റെ മൊത്തം ജനസംഖ്യയുടെ 12.59 ശതമാനം ജനങ്ങളും വസിക്കുന്നത് ലുധിയാന ജില്ലയിലാണ്.
ചരിത്രം ലുധിയാന
ലുധിയാന ജില്ലയിലെ പ്രധാന നഗരമാണ് ലുധിയാന.
പഞ്ചാബിലെ ഏറ്റവും വലിയ നഗരമാണ് ഇത്.
1.4 ദശലക്ഷത്തോളം ആളുകൾ ഇവിടെ താമസിക്കുന്നുണ്ടെന്ന് കണക്കാക്കപ്പെടുന്നു.
310 സാദ്ധ വിസ്തീർണ്ണത്തിൽ സ്ഥിതി ചെയ്യുന്ന ലുധിയാൻ സത്‌ലജ് നദിയുടെ തീരത്തായിട്ടാണ്.
പ്രധാന ആകർഷണങ്ങൾ മൻജി സാഹിബ് ചാപർ മേള ദോരാഹ സിറ്റി ജഗ്രാഹോ ഗുരുസാർ സാഹിബ്‌ അവലംബം
ലുണു ദേഹി
ശ്രീലങ്കയിൽ നിന്നുള്ള ഒരു പരമ്പരാഗത രീതിയിൽ തയാറാക്കിയ നാരങ്ങാ അച്ചാർ ആണ് ലുനു ദേഹി .
( സിംഹള : ලුණු දෙහි) (English: Lunu Dehi).
സിംഹള ഭാഷയിൽ ലുനു എന്ന വാക്കിനർത്ഥം ഉപ്പ് എന്നാണ്.
ദേഹി എന്ന സിംഹള വാക്കിനർത്ഥം നാരങ്ങ എന്നാണ്.
ഉപ്പിലിട്ട നാരങ്ങ എന്നാണ് ലുനു ദേഹി എന്ന വാക്കിനർത്ഥം.
പഴുത്ത നാരങ്ങ കൊണ്ട് ഉണ്ടാക്കിയ എരിവും പുളിയുമുള്ള അച്ചാർ ആണ് ലുനു ദേഹി.
ഉപ്പിലിട്ടത്
ഭക്ഷണം സംരക്ഷിക്കുന്നതിനുള്ള പുരാതന രീതികളിലൊന്നാണ് അവയെ ഉപ്പിലിടുക അല്ലെങ്കിൽ അച്ചാർ ഇടുക എന്നത്.
ഇന്ത്യ, ശ്രീലങ്ക തുടങ്ങിയ ദക്ഷിണേഷ്യൻ രാജ്യങ്ങളിൽ ഇത് സാധാരണമാണ്.
ചേരുവകൾ (മിക്കപ്പോഴും പച്ചക്കറികൾ) വിനാഗിരിയിൽ (അല്ലെങ്കിൽ ഏതെങ്കിലും അസിഡിറ്റി മീഡിയം) അവ  കൂടുതൽ കാലം ഇരിക്കുവാനായി സംരക്ഷിക്കപ്പെടുന്നു.
സീസണൽ അല്ലാത്ത സമയങ്ങളിൽ സമൃദ്ധമായ വിളവെടുപ്പ് സമയത്ത് കിട്ടിയവ സംരക്ഷിക്കുന്നതിനുള്ള ഏറ്റവും നല്ല മാർഗമാണിത്.
അച്ചാർ തയ്യാറാക്കുന്നത്  അത്ര എളുപ്പമല്ല.
അതിനു സമയമെടുക്കും.
അത് ഉണ്ടാക്കുന്ന ആൾ വളരെ ക്ഷമയോടെയും ശ്രദ്ധയോടെയും അതിൻ്റെ ഘട്ടങ്ങൾ പാലിക്കണം.
അല്ലെങ്കിൽ ഉണ്ടാക്കുന്ന ഉപ്പിലിട്ടതോ അച്ചാറോ എളുപ്പത്തിൽ കേടായേക്കാം.
സാധാരണ ശ്രീലങ്കൻ വീടുകളിൽ, പതിവായിയുള്ള ഭക്ഷണം സാധാരണ ഗതിയിൽ ചോറും ഒരു കറിയും (വെജിറ്റേറിയനോ നോൺ വെജിറ്റേറിയനോ) അടങ്ങിയതാണ്.
കിരിബത്ത്, പുട്ട്, ഇടിയപ്പം തുടങ്ങിയ അരി അടിസ്ഥാനമാക്കിയുള്ള വിഭവങ്ങളും അവിടെ വളരെ സാധാരണമാണ്.
ഈ അരി വിഭവങ്ങളുടെ സൂക്ഷ്മമായ രുചി സന്തുലിതമാക്കാൻ, അല്പം എരിവും പുളിയും ഉള്ള ഒരു വിഭവം സാധാരണ അതിൻ്റെ കൂടെ വിളമ്പുന്നു.
ഈ എരിവും പുളിവും ഉള്ള  അച്ചാറുകൾ അല്ലെങ്കിൽ രുചികൾ വിഭവങ്ങൾക്ക് തികച്ചും പൂരകമാണ്, അതിനാൽ അവ ഭക്ഷണ സമയത്ത് സാധാരണയായി ചോറിൻ്റെ കൂടെ വിളമ്പും.
സിംഹളരുടെ പാചകരീതിയുടെ ഒരു മുഖ്യ വിഭവം ആണ് ലുനു ദേഹി.
ഇത് ശ്രീലങ്കയിൽ നിന്നുള്ള വീര്യമേറിയ ഒരു കറിക്കൂട്ട് ആണ്.
അത് ഭക്ഷണത്തിൻ്റെ രുചി കൂടുതൽ ആസ്വാദ്യകരം ആക്കുന്നു.
ഒപ്പം ഇന്ദ്രിയങ്ങളെ ഉണർത്തുന്നു.
ഉണ്ടാക്കുന്ന രീതി നാരങ്ങ
ലുനു ദേഹി ഉണ്ടാക്കാൻ, പഴുത്ത നാരങ്ങ ആണ് ഉപയോഗിക്കുന്നത്.
ശ്രീലങ്കയിൽ വളരുന്ന  ചെറുതും വൃത്താകൃതിയിലുള്ളതും മെലിഞ്ഞ തൊലിയുള്ളതും പച്ചകലർന്ന മഞ്ഞ നിറത്തിലുള്ള നാരങ്ങയാണ് ലുനു ദേഹി ഉണ്ടാക്കാനായി ഉപയോഗിക്കുന്നത്.
നാരങ്ങയിൽ ആവശ്യത്തിന് ഉപ്പിടുന്നതും പ്രധാനമാണ്.
ഉപ്പിന്റെ ഉയർന്ന സാന്ദ്രത നാരങ്ങയുടെ നീണ്ടുനിൽക്കുന്ന ആയുസ്സ് വർദ്ധിപ്പിക്കുന്നതിനുള്ള ഒരു പ്രിസർവേറ്റീവായി പ്രവർത്തിക്കുന്നു.
ഉപ്പിലിടൽ ഒരു പുരാതന ഭക്ഷണരീതിയാണ്.
ലുനു ദേഹി ഉണ്ടാക്കുന്നതിനുള്ള അടുത്ത സുപ്രധാന ഘട്ടം നാരങ്ങ ഉണക്കലാണ്.
അച്ചാറിന്റെ കൂടുതൽ കാലം ഇരിക്കാനും അത് കേടാകാതിരിക്കാനും ഈർപ്പം പൂർണ്ണമായും നീക്കം ചെയ്യണം.
നാരങ്ങ ഉണക്കുന്നതിനുള്ള പരമ്പരാഗതവും പ്രകൃതിദത്തവുമായ മാർഗ്ഗം സൂര്യനു കീഴിലാണ്.
ഉപ്പ് നിറച്ച നാരങ്ങകൾ സാധാരണയായി ഒരു മസ്ലിൻ തുണിയിൽ പൊതിഞ്ഞ് ഈർപ്പം പൂർണ്ണമായും നീക്കം ചെയ്യുന്നതുവരെ ഏകദേശം രണ്ടാഴ്ചയോളം വെയിലത്ത് ഉണങ്ങാൻ വയ്ക്കും.
നാരങ്ങയുടെ തൊലി ഇളം തവിട്ടുനിറമാവുകയും കാമ്പ് വെള്ളനിറമാവുകയും ചെയ്യും.
ഈർപ്പമുള്ളതോ തണുത്തതോ ആയ സ്ഥലത്തു വച്ചാണ് ലുണു ദേഹി ഉണ്ടാക്കുന്നതെങ്കിൽ , നാരങ്ങ ഉണക്കുന്നതിനായി,  അത് ഏതെങ്കിലും താപ സ്രോതസ്സിനു സമീപം വയ്ക്കുക.
അച്ചാറിൽ ചേർക്കുന്ന മസാലകൾ, പ്രത്യേകിച്ച് മുളകുപൊടി, ഇഷ്ടാനുസരണം ചേർക്കാവുന്നതാണ്.
പരമ്പരാഗതമായി തയാറാക്കുന്ന ലുനു ദേഹിയിൽ നല്ല അളവിൽ സുഗന്ധവ്യഞ്ജനങ്ങൾ ചേർക്കാറുണ്ട്.
ലോഹ പാത്രങ്ങൾ സാധാരണയായി ആസിഡുമായി (അതിൽ ചേർക്കുന്ന വിനാഗിരി) പ്രതിപ്രവർത്തിക്കുന്നതിനാൽ എല്ലായ്പ്പോഴും അച്ചാർ വൃത്തിയുള്ളതും ഉണങ്ങിയതുമായ ഗ്ലാസ് പാത്രത്തിൽ സൂക്ഷിക്കുന്നതാണ് നല്ലത്.
ലുനു ദേഹിയുടെ വേഗത്തിൽ ഉണ്ടാക്കുന്ന വകഭേദവും ഉണ്ട്.
അതിൽ നാരങ്ങയും സുഗന്ധവ്യഞ്ജനങ്ങളും ഒരുമിച്ച് തിളപ്പിച്ച് നാരങ്ങ വാടി മൃദുവാകുമ്പോൾ, അത് ഊറ്റിയെടുത്ത് വായു കടക്കാത്ത ഗ്ലാസ് പാത്രത്തിൽ സൂക്ഷിക്കാം.
ഷെൽഫ് ആയുസ്സ് പരമാവധി മൂന്നോ നാലോ ദിവസമായതിനാൽ ഇത് ദീർഘനേരം സൂക്ഷിക്കാൻ കഴിയില്ല.
അവലംബം ↑ https://www.196flavors.com/sri-lanka-lunu-dehi/ 1 2 ↑ ↑ 1 2 1 2 ↑
ലുദ്ദ് ഇംഗ്ലീഷ് വിലാസം https://ml.wikipedia.org/wiki/Lod
ഇസ്രയേലിലെ ഷാരോൺ പ്ലെയിനിൽ സ്ഥിതിചെയ്യുന്ന ഒരു ചരിത്ര പ്രസിദ്ധ നഗരമാണ് ലോഡ് ( Lod ).
ലുദ്ദ് ( ഹീബ്രു : לוֹד ‬ ; അറബി : الْلُدّ ‬ , al-Ludd ; Greco-Latin Lydda ).
തെൽ അവീവിന്റെ 15 കിലോമീറ്റർ തെക്ക് കിഴക്കായി സ്ഥിതിചെയ്യുന്നു.
2010 ന് ഒടുവിൽ ഇവിടുത്തെ ജനസംഖ്യ 70,000മാണ്.
75 ശതമാനം ജൂതരും 25 ശതമാനം അറബികളുമാണിവിടെ.
ഇസ്രായേലിലെ പ്രധാന അന്താരാഷ്ട്ര വിമാനത്താവളമായ ബെൻ ഗുരിയോൻ (Ben Gurion) ഇന്റർനാഷണൽ എയർപോർട്ട് സ്ഥിതി ചെയ്യുന്നതും ലുദ്ദ്  നഗരത്തിലാണ്.
മുമ്പ് ഈ എയർപ്പോർട്ട് അറിയപ്പെട്ടിരുന്ന ലുദ്ദ് എയർപ്പോർട്ട് എന്നായിരുന്നു.
ഇരട്ടനഗരം
ലൂദ്ദിന്റെ ഇരട്ടനഗരമാണ് Piatra Neamţ , Romania അവലംബം
ലുധിയാന ഇംഗ്ലീഷ് വിലാസം https://ml.wikipedia.org/wiki/Ludhiana
ഇന്ത്യയിലെ പഞ്ചാബ് സംസ്ഥാനത്തിലെ ലുധിയാന ജില്ലയിൽ പെടുന്ന ഒരു നഗരമാണ് ലുധിയാന .
( പഞ്ചാബി : ਲੁਧਿਆਣਾ | ഹിന്ദി : लुधियाना ).
310 km² വിസ്തീർണ്ണത്തിൽ സ്ഥിതി ചെയ്യുന്ന ലുധിയാൻ സത്‌ലുജ് നദിയുടെ തീരത്തായിട്ടാണ്.
വടക്കേ ഇന്ത്യയിലെ പ്രധാന വ്യവസായിക പട്ടണങ്ങളിൽ ഒന്നാണ് ലുധിയാന.
ലുധിയാന സ്ഥിതി ചെയ്യുന്നത് 30°54′N 75°51′E ﻿ / ﻿ 30.9°N 75.85°E ﻿ / 30.9; 75.85 അക്ഷാംശരേഖാംശത്തിലാണ്.
ശരാശരി സമുദ്രനിരപ്പിൽ നിന്ന് 244 metres (798 ft) ഉയരത്തിൽ ആണ് സ്ഥിതി ചെയ്യുന്ന്ത്.
2001 ലെ കണക്കെടുപ്പ് പ്രകാരം , ഇവിടുത്തെ ജനസംഖ്യ 1,395,053 ആണ്.
ഇതിൽ 57% പുരുഷരും, ബാക്കി 43% സ്ത്രീകളുമാണ്.
ഇവിടുത്തെ പ്രധാന മതങ്ങൾ ഹിന്ദുമതവും , സിഖ് മതവുമാണ് .
1947 ലെ  ഇന്ത്യയുടെ വിഭജനത്തിനു മുൻപായി ഇവിടെ ധാരാളം മുസ്ലിമുകൾ താമസിച്ചിരുന്നു.
ഇവിടെയുണ്ടായ വിപ്ലവം മൂലം അവർക്ക് വിഭജനകാലഘട്ടത്തിൽ വിട്ടൂപോകേണ്ടി വന്നു.
പഞ്ചാബി ആണ് ഇവിടുത്തെ പ്രധാന സംസാര ഭാഷ.
കൂടാതെ ഹിന്ദി, ഇംഗ്ലീഷ് എന്നിവയും ഉപയോഗിച്ചു വരുന്നു.
ലുധിയാനയിൽ ജനിച്ച ചില പ്രശസ്തർ താഴെപ്പറയുന്നവരാണ്.
നടന്മാർ ബോബി ഡിയോൾ സണ്ണി ഡിയോൾ അഭയ് ഡിയോൾ ധർമേന്ദ്ര ദിവ്യ ദത്ത ഇഷ്മീത് സിംഗ് ജുഹി ചാവ്ല കാലാവസ്ഥ Ludhiana പ്രദേശത്തെ ശരാശരി കാലാവസ്ഥ പട്ടിക മാസം ജനു.
ശരാശരി കൂടിയ °F (°C) 66 (19) 69 (21) 78 (26) 94 (34) 101 (38) 103 (39) 94 (34) 91 (33) 92 (33) 89 (32) 79 (26) 69 (21) ശരാശരി താഴ്ന്ന °F (°C) 44 (7) 47 (8) 55 (13) 65 (18) 73 (23) 79 (26) 79 (26) 76 (24) 74 (23) 63 (17) 52 (11) 45 (7) വൃഷ്ടി inches (mm) 0.80 (20.3) 1.50 (38.1) 1.20 (30.5) 0.80 (20.3) 0.80 (20.3) 2.40 (61) 9.00 (228.6) 7.40 (188) 3.40 (86.4) 0.20 (5.1) 0.50 (12.7) 0.80 (20.3) Source: അവലംബം പുറത്തേക്കുള്ള കണ്ണികൾ എന്റെ ലുധിയാന Archived 2018-01-06 at the Wayback Machine .
ലുധിയാന എന്റെ പട്ടണം വാർത്തകൾ Archived 2009-04-15 at the Wayback Machine .
ലുനെൻബർഗ് കൗണ്ടി ഇംഗ്ലീഷ് വിലാസം https://ml.wikipedia.org/wiki/Lunenburg_County,_Nova_Scotia
ലുനെൻബർഗ് കൗണ്ടി കനേഡിയൻ പ്രവിശ്യയായ നോവ സ്കോട്ടിയയുടെ തെക്കൻ തീരത്തായി സ്ഥിതിചെയ്യുന്ന ഒരു കൗണ്ടിയാണ്.
ബ്രിഡ്ജ് വാട്ടർ , ലുനെൻബർഗ് , മഹോൺ ബേ എന്നിവയാണ് ഇവിടുത്തെ പ്രധാന അധിവാസകേന്ദ്രങ്ങൾ.
ബ്രൺസ്വിക്ക്-ലുനെബർഗിന്റെ പ്രഭുവുംകൂടിയായിരുന്ന ബ്രിട്ടീഷ് രാജാവിന്റെ ബഹുമാനാർത്ഥം നാമകരണം ചെയ്യപ്പെട്ട ഇത് 1759-ൽ നോവ സ്കോട്ടിയ ഉപദ്വീപിനെ അഞ്ച് കൗണ്ടികളായി വിഭജിക്കപ്പെട്ടപ്പോഴാണ് സ്ഥാപിതമായത്.
ഇതിന്റെ അതിരുകളിൽനിന്ന് ക്വീൻസ് (1762), ഹാന്റ്സ് (1781), ഷെൽബർൺ (1784), സിഡ്നി (1784) തുടങ്ങിയ പുതിയ കൗണ്ടികൾ സൃഷ്ടിക്കപ്പെട്ടപ്പോൾ ഈ കൗണ്ടിയുടെ വിസ്തൃതി കുറഞ്ഞു.
അവലംബം ↑ 1 2 ↑ Statistics Canada Population and dwelling counts, for Canada and census subdivisions (municipalities), 2006 and 2001 censuses - 100% data
വിജയൻ പെരിങ്ങോട് ഇംഗ്ലീഷ് വിലാസം https://ml.wikipedia.org/wiki/Vijayan_Peringode
മലയാള സിനിമ അഭിനേതാവായിരുന്നു വിജയൻ പെരിങ്ങോട്.
സിനിമയിൽ പ്രൊഡക്ഷൻ എക്സിക്യൂട്ടീവ് ആയി പ്രവർത്തനം തുടങ്ങിയ വിജയൻ പിന്നീട് അഭിനയരംഗത്ത് വരുകയായിരുന്നു.
1983-ൽ അസ്ത്രം എന്ന ചിത്രത്തിലൂടെ അഭിനയം ആരംഭിച്ച് നാല്പതിലേറെ സിനിമകളിൽ രംഗത്തെതിയിരുന്നു.
2018 മെയ് 23-ന് മരണപ്പെട്ടു.
പ്രധാന സിനിമകൾ അസ്ത്രം ശ്രീധരന്റെ ഒന്നാം തിരുമുറിവ് മീശമാധവൻ കിളിച്ചുണ്ടൻ മാമ്പഴം പ​ട്ടാ​ളം കഥാവശേഷൻ അച്ചുവിന്റെ അമ്മ വ​ട​ക്കും​നാ​ഥ​ൻ സെ​ല്ലൂ​ലോ​യ്ഡ് രക്ഷാധികാരി ബൈജു ദേവാസുരം അവലംബം
വിജയൻ മലാപ്പറമ്പ് ഇംഗ്ലീഷ് വിലാസം https://ml.wikipedia.org/wiki/Vijayan_Malapparambu
ഒരു മലയാള നാടക നടനാണ് വിജയൻ മലാപ്പറമ്പ് .
മികച്ച നടനുള്ള കേരള സംഗീത നാടക അക്കാദമിയുടെ 2011 ലെ അവാർഡ് നേടിയിട്ടുണ്ട് .
കോഴിക്കോട്ടെ മലാപ്പറമ്പിൽ ജനിച്ചു.
1978-ലാണ് വിജയൻ നാടകരംഗത്തേക്ക് എത്തുന്നത്.
മലാപ്പറമ്പ് സ്കൂൾ, സെൻറ് ജോസഫ് ഹൈസ്കൂൾ, ശ്രീനാരായണ കോളെജ് തുടങ്ങി പ്രീഡിഗ്രി വരെയുള്ള വിദ്യാഭ്യാസകാലം മുതൽ അമച്വർനാടകവേദികളിൽ വിജയനുണ്ടായിരുന്നു.
പി.എം. താജും നജ്മൽ ബാബുവുമായുള്ള അടുത്ത സൗഹൃദമാണ് പ്രഫഷണൽ നാടകവേദിയിലേക്കുള്ള വാതിൽ തുറന്നത്.
താജിന്റെ പെരുമ്പറയിലൂടെയാണ് തുടക്കം.
പിന്നീട് നാടകാചാര്യൻ കെ.ടി. മുഹമ്മദിന്റെ കളരിയിലേക്ക്.
1978ൽ കെ.ടി. കലിംഗ തിയെറ്റർ രൂപീകരിച്ചപ്പോൾ ആദ്യ നാടകമായ നാൽക്കവലയിൽ നായകനായി വിജയൻ.
കൈനാട്ടികൾ, അസ്ഥിവാരം, മേഘസന്ദേശം, ദൈവശാസ്ത്രം, ദീപസ്തംഭം മഹാശ്ചര്യം, വെള്ളപ്പൊക്കം, സൃഷ്ടി, ഇതുഭൂമിയാണ്, കാഫർ, അപരിചിതൻ തുടങ്ങി കെ.ടിയുടെ മിക്കവാറും എല്ലാ നാടകത്തിലും വിജയൻ അഭിനയിച്ചു.
തുടർന്ന് ഇബ്രാഹിം വെങ്ങരയുടെ ചിരന്തന, കാലടി ഭരതക്ഷേത്ര, ഷൊറണൂർ സ്വാതി, തിരുവനന്തപുരം ഗായത്രി, ഗുരുവായൂർ ബിന്ദുര, വടകര വരദ, കോഴിക്കോട് സംഘചേതന തുടങ്ങി ഒട്ടേറെ പ്രൊഫഷണൽ ട്രൂപ്പുകളുമായി സഹകരിച്ചു.
അങ്കമാലി അഞ്ജലിയുടെ 'മഴമേഘപ്രാവുകൾ' നൂറോളം സ്റ്റേജുകൾ കഴിഞ്ഞു.
ഇബ്രാഹിം വേങ്ങരയുടെ ഏറ്റവും പ്രശസ്തമായ രാജ്യസഭ, വിജയന്റെ നാടക ജീവിതത്തിലെ നാഴികക്കല്ലായിരുന്നു.
മുന്നൂറോളം സ്റ്റേജുകളിലാണ് രാജ്യസഭ നിറഞ്ഞു കളിച്ചത്.
വേങ്ങരയുടെ ചിരന്തന തിയെറ്റേഴ്സിനു കീഴിൽ ഉപഹാരം, ഒടിയൻ തുടങ്ങിയവയും ചെയ്തു.
ഇടക്കാലത്ത് പെരുമ്പാവൂരിലെ കൊച്ചിൻ കലാസമിതിയിൽ ബെന്നി.
പി നായരമ്പലത്തിന്റെ അയലത്തെ വിശേഷങ്ങളിൽ അഭിനയിച്ചു.
അങ്കമാലി ഭരത ക്ഷേത്ര തിയെറ്റേഴ്സിന്റെ കരകുളം ചന്ദ്രൻ സംവിധാനം ചെയ്ത ഈശ്വരന്റെ മേൽവിലാസം, ഇവിടം സ്വർഗമാണ് തുടങ്ങിയ നാടകങ്ങളും വിജയനെ കൂടുതൽ ജനകീയനാക്കി.
ഭരത ക്ഷേത്രയിൽ നിന്നാണ് സംസ്ഥാന അവാർഡിന് അർഹനാക്കിയ അങ്കമാലി അഞ്ജലിയിലേക്ക് പോകുന്നത്.
പിന്നീട് പ്രദീപ് റോയിയുടെ മേടപ്പൊന്നും സുനിൽ.
കെയുടെ നേരറിയും നേരത്തിലും അഭിനയിച്ചു.
നാടകങ്ങൾ മഴമേഘപ്രാവുകൾ (മികച്ച നടനുള്ള പുരസ്കാരം ലഭിച്ചു) പുരസ്കാരങ്ങൾ മികച്ച നടനുള്ള സംഗീതനാടക അക്കാദമിയുടെ 2011 ലെ അവാർഡ് അവലംബം ↑ ↑ {{ cite news }} : Check date values in: | accessdate= and | date= ( help ) പുറം കണ്ണികൾ നാടകം വിജയൻ റങ്കൂൺ ലോഡ്ജിൽ
വിജയ്‌ കെ. നമ്പ്യാർ ഇംഗ്ലീഷ് വിലാസം https://ml.wikipedia.org/wiki/Vijay_K.
ഐക്യരാഷ്ട്രസഭയുടെ (യു.എൻ.) സെക്രട്ടേറിയറ്റിൽ ഏറ്റവും ഉയർന്ന പദവിയിലെത്തുന്ന ഇന്ത്യാക്കാരനാണ് മലയാളിയായ വിജയ്‌ കെ. നമ്പ്യാർ .
യു.എന്നിന്റെ സ്റ്റാഫ്‌ മേധാവി(ചീഫ്‌ ഡി കാബിനെറ്റ്‌ അഥവാ ചീഫ്‌ ഓഫ്‌ സ്റ്റാഫ്‌)യായി 2007 ജനുവരി ഒന്നിനു നിയമിതനായി.
അന്നേ ദിവസം സെക്രട്ടറി ജനറലായി ചുമതലയേറ്റ ബാൻ കി മൂൺ നടത്തിയ ആദ്യ നിയമനങ്ങളിലൊന്ന് വിജയ്‌ നമ്പ്യാരുടേതായിരുന്നു.
ഇന്ത്യൻ ‍ വിദേശകാര്യ സർവീസിൽ നിന്നു വിരമിച്ച വിജയ്‌ നമ്പ്യാർ പാകിസ്താൻ , ചൈന , മലേഷ്യ , അഫ്ഗാനിസ്താൻ , അൾജീരിയ എന്നിവിടങ്ങളിലെ ഇന്ത്യയുടെ സ്ഥാനപതിയായി പ്രവർത്തിച്ചിട്ടുണ്ട്‌.
ഇന്ത്യയിൽ ദേശീയ സുരക്ഷാ സഹഉപദേഷ്ടാവായിരുന്നു .
യു.എൻ.സെക്രട്ടറി ജനറലായിരുന്ന കോഫി അന്നാന്റെ പ്രത്യേക ഉപദേഷ്ടാവായും പ്രവർത്തിച്ചിട്ടുണ്ട് .
അവലംബം ↑ http://www.kerala.gov.in കുറിപ്പുകൾ
വിജാഗിരി സന്ധി ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2019 മാർച്ച് മുതൽ തുടരുന്നു.
വിജാഗിരി പോലെ ഒരു ഭാഗത്തേക്ക് മാത്രം ചലിപ്പിക്കാൻ കഴിയുന്നു.
ഉദാഹരണം: കൈമുട്ട്, കാൽമുട്ട്.
വിജയ്‌ മർചൻറ്
വിജയ്‌ മാധവ്ജി മർചൻറ് (12 ഒക്ടോബർ 1911 – 27 ഒക്ടോബർ 1987) യഥാർത്ഥ നാമം വിജയ്‌ മാധവ്ജി താക്കർസേ , ആദ്യകാല ഇന്ത്യൻ ക്രിക്കറ്റർ ആയിരുന്നു.
വലംകയ്യൻ ബാറ്റ്സ്മാൻ ആയിരുന്ന വിജയ്‌, വലംകയ്യൻ മീഡിയം പേസ് ബൌളറും ആയിരുന്നു.
ബോംബെ ക്രിക്കറ്റ് ടീമിന് വേണ്ടി ഫസ്റ്റ്ക്ലാസ് മത്സരങ്ങൾ കളിച്ചിരുന്ന വിജയ്‌, ഇന്ത്യക്ക് വേണ്ടി (1933-1951) കാലഘട്ടത്തിൽ പത്ത് ടെസ്റ്റ്‌ മത്സരങ്ങളും കളിച്ചു.
150 ഫസ്റ്റ്ക്ലാസ് മത്സരങ്ങൾ കളിച്ച മർചൻറ് ന്റെ ഫസ്റ്റ്ക്ലാസ് ബാറ്റിംഗ് ശരാശരി 71.64 ആണ്.
ലോകത്തിൽ ബ്രാഡ്മാന് ശേഷം ഏറ്റവും ഉയർന്ന ഫസ്റ്റ്ക്ലാസ് ബാറ്റിംഗ് ശരാശരി വിജയ്‌ വിജയ്‌ മർചന്റിൻറെതാണ്.
വിജയൻ വി. നായർ ഇംഗ്ലീഷ് വിലാസം https://ml.wikipedia.org/wiki/Vijayan_V_Nair
മലയാളനാടക ചലച്ചിത്രവേദികളിലെ ഒരു നടനാണ് വിജയൻ വി. നായർ .
38 വർഷത്തിലധികമായി അമച്വർ നാടകവേദിയിൽ പ്രവർത്തിക്കുന്നു.
ചില നാടകങ്ങളും സംവിധാനം ചെയ്തിട്ടുണ്ട്.
35-ലധികം ചലച്ചിത്രങ്ങളിലും ചില സീരിയലുകളിലും അഭിനയിച്ചിട്ടുണ്ട്.
150-ലധികം നാടകങ്ങളിൽ അഭിനയിച്ചിട്ടുണ്ട്.
യൂത്ത് എന്ന സംഘടനയിലൂടെ നാടകരംഗത്തെത്തി.
തുടർന്ന് കെ.ആർ. മോഹൻദാസിന്റെ 'അണിയറ' എന്ന സമിതിൽ പ്രവേശിച്ചു.
കെ.പി.എ.സി.യുടെ 'അധിനിവേശം', സംഗമം തിയറ്റേഴ്‌സിന്റെ 'ക്ഷണിക്കുന്നു കുടുംബസമേതം' എന്നീ നാടകങ്ങൾ സംവിധാനം ചെയ്തു.
കളിയൊരുക്കം എന്നപേരിൽ തിയേറ്റർ ട്രൂപ്പ് അവതരിപ്പിക്കുന്നുണ്ട്.
പകർന്നാട്ടം എന്ന നാടകത്തിലെ അഭിനയത്തിന് 2000-ത്തിൽ നാടകാഭിനയത്തിനുള്ള സംസ്ഥാന പുരസ്കാരം ലഭിച്ചിട്ടുണ്ട്.
നാലുവയസ്സുള്ള കുട്ടി മുതൽ 120 വയസ്സായ വൃദ്ധൻ വരെയുള്ള ഒമ്പതുവേഷങ്ങൾ ഈ നാടകത്തിൽ അവതരിപ്പിച്ചിരുന്നു.
മേലേവാര്യത്തെ മാലാഖക്കുട്ടികൾ' എന്ന ചിത്രത്തിലാണ് ആദ്യമായി അഭിനയിച്ചത്.
പിന്നീട് ഗോവ അടൂർ ഗോപാലകൃഷ്ണന്റെ 'നിഴൽക്കുത്ത്' എന്നീ ചിത്രങ്ങളിൽ അഭിനയിച്ചു.
ചിത്രത്തിൽ ഒരു ഗ്രാമീണന്റെ വേഷം അവതരിപ്പിച്ചു.
പാലേരി മാണിക്യം എന്ന ചിത്രത്തിലെ 'കുന്നുമ്മൽ വേലായുധൻ' എന്ന കഥാപാത്രത്തെ അവതരിപ്പിച്ചിട്ടുണ്ട്.
നാടകങ്ങൾ പകർന്നാട്ടം (2000) അധിനിവേശം ക്ഷണിക്കുന്നു കുടുംബസമേതം ഇന്നേടത്ത് ഇന്നവൻ ശങ്കരൻ ശവാസനത്തിൽ ചലച്ചിത്രങ്ങൾ മേലേവാര്യത്തെ മാലാഖക്കുട്ടികൾ ഗോവ നിഴൽക്കുത്ത് അന്യർ തന്മാത്ര സൈലന്റ് പ്ലീസ് ഗുൽമോഹർ പാലേരി മാണിക്യം ഒരു പാതിരാക്കൊലപാതകത്തിന്റെ കഥ ബാക്ക്‌വാട്ടേഴ്‌സ് മകരമഞ്ഞ് പുരസ്കാരം നാടകാഭിനയത്തിനുള്ള സംസ്ഥാന അവാർഡ് - നാടകം: പകർന്നാട്ടം (2000) അവലംബം പുറത്തേക്കുള്ള കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് വിജയൻ വി. നായർ
വിജാഗിരി ഇംഗ്ലീഷ് വിലാസം https://ml.wikipedia.org/wiki/Hinge
രണ്ട് ഘനവസ്തുക്കൾ തമ്മിൽ ബന്ധിപ്പിക്കുകയും അവയ്ക്കിടയിൽ ഒരു പരിമിത കോൺ കറക്കം സാധ്യമാക്കുകയും ചെയ്യുന്ന ഒരു യന്ത്ര സംവിധാനമാണ് വിജാഗിരി (Hinge).
ബന്ധിപ്പിച്ചിരിക്കുന്ന രണ്ടുവസ്തുക്കളിലെ വിജാഗിരികളുടെ കറക്കം പരസ്പരം,അതിലെ സ്ഥിരമായ അച്ചുതണ്ടിന്റെ കേന്ദ്രീകരിച്ച് ആപേക്ഷിമമായിരിക്കും.
വിജാഗിരി ഉണ്ടാക്കുന്നത് വളയുന്ന പദാർത്ഥങ്ങൾക്കൊണ്ടോ ചലിക്കുന്ന ഘടകങ്ങൾക്കൊണ്ടോ ആണ്.
അടിസ്ഥാനപരമായി കൂട്ടിച്ചേർക്കുക(joints) എന്ന ധർമ്മമാണ് വിജാഗിരി നിർവ്വഹിക്കുന്നത്.
ജനൽ, വാതിൽ തുടങ്ങിയവ ഭിത്തിയുമായി ഉറപ്പിക്കാനാണ് ഇത് സാധാരണ ഉപയോഗിക്കുന്നത്.
വിജാഗിരി തരങ്ങൾ ബാരൽ വിജാഗിരികൾ പിവൊറ്റ് വിജാഗിരികൾ ബട്ട്/മോർട്ടിസ് വിജാഗിരികൾ കേസ് വിജാഗിരികൾ പിയാനോ വിജാഗിരികൾ മറക്കപ്പെട്ട(concealed) വിജാഗിരികൾ ബട്ടർഫ്ലൈ വിജാഗിരികൾ ഫ്ലാഗ് വിജാഗിരികൾ സ്ട്രാപ്പ് വിജാഗിരികൾ H വിജാഗിരികൾ വിജാഗിരി താങ്ങുകൾ(Hinged Supports)
ഉത്തരങ്ങൾ താങ്ങി നിർത്തുന്നതിനായി വിവിധതരം താങ്ങുകൾ ഉപയോഗിയ്ക്കാറുണ്ട്.
വിജാഗിരി താങ്ങുകൾക്ക് തിരശ്ചീനവും ലംബവുമായ ബലങ്ങളെ എതിർക്കുന്നതിനുള്ള ശേഷിയുണ്ട്.
ചിത്രശാല പഴയ തരത്തിലുള്ള ഒരു വിജാഗിരി.
Bignascoൽനിന്നുള്ള കല്ലുകൊണ്ടുള്ള വാതിൽ.
പുരാതനകാലത്തുള്ള ഒരു പിവറ്റ് വിജാഗിരി.
ഇരുമ്പിൽ നിർമ്മിച്ചിരിക്കുന്ന ബാരൽ വിജാഗിരി ഓടിൽ നിർമ്മിച്ചിരിക്കുന്ന ഒരു ബാരൽ ടൈപ്പ് വിജാഗിരി Increasing the number of loops to 3 allows the butt hinge axis to be fixed from both ends.
ഇതുംകൂടി കാണുക വാതിൽ അവലംബം Wikimedia Commons has media related to Hinge .
വിജയ് ഹൻസ്ഡ
ഒരു ഇന്ത്യൻ രാഷ്ട്രീയക്കാരനും ലോക്സഭ അംഗവുമാണ് വിജയ് ഹൻസ്ഡ.
2019 മുതൽ ജാർഖണ്ഡിലെ രാജ്മഹൽ ലോക്സഭാമണ്ഡലത്തെ പ്രതിനിധീകരിക്കുന്നു.
ജാർഖണ്ഡ് മുക്തി മോർച്ച രാഷ്ട്രീയപാർട്ടിയുടെ എംപിയാണ് അദ്ദേഹം.
മുൻ കോൺഗ്രസ് എംപിയും കോൺഗ്രസിന്റെ ജാർഖണ്ഡിലെ പ്രസിഡന്റുമായിരുന്ന അന്തരിച്ച തോമസ് ഹാൻസ്ഡയുടെ മകനാണ് വിജയ് ഹൻസ്ഡ.
തിരഞ്ഞെടുപ്പ് തീയതികൾ പ്രഖ്യാപിക്കുന്നതിന് തൊട്ടുമുമ്പ് വിജയ് ജെ. എം. എമ്മിൽ ചേർന്നു.
ബാഹ്യ ലിങ്കുകൾ ഇന്ത്യൻ പാർലമെന്റിന്റെ ഹോം പേജ്.
ഇന്ത്യയിൽ പരാമർശങ്ങൾ
ഫലകം:16th LS members from Jharkhand
വിജയൻ ഇംഗ്ലീഷ് വിലാസം https://ml.wikipedia.org/wiki/Vijayan
വിജയൻ ഒരു ദക്ഷിണേന്ത്യൻ നാമമാണ്.
നൽകിയ പേര് വിജയൻ (നടൻ) (1944-2007), തമിഴ് മലയാളം ചലച്ചിത്ര നടൻ വിജയൻ (സ്റ്റണ്ട് കോർഡിനേറ്റർ) , ദക്ഷിണേന്ത്യൻ ചിത്രങ്ങളുടെ ആക്ഷൻ കൊറിയോഗ്രാഫർ വിജയൻ നായർ , അമേരിക്കൻ സ്റ്റാറ്റിസ്റ്റിസ്റ്റ് വിജയൻ പിള്ള , ഇന്ത്യൻ രാഷ്ട്രീയക്കാരൻ വിജയൻ കെ. പിള്ള (ജനനം: c.1948), അമേരിക്കൻ സാമൂഹ്യപ്രവർത്തന പ്രൊഫസർ കുടുംബപ്പേര് അമൃത മീര വിജയൻ (ജനനം 1990), ദക്ഷിണേന്ത്യൻ നടി ചന്ദ്രോത്ത് വിജയൻ , ഇന്ത്യൻ ക്രിക്കറ്റ് താരം  (ജനനം: 1936) ഇ.